“Vi har haft booket overnatning fra mandag til fredag på denne fantastiske perle. Lejligheden er rigtig fin med to dobbeltsenge og dejligt udeområde. Den var ren og pæn og med de ting, vi havde brug for. Det var utroligt nemt check in, som bare fungerede.
Poolen er virkelig lækker. Med en fantastisk udsigt til både havet og bjergene. Vi spiste på en fantastisk restaurant, som lå i byen, og ellers havde vi lejet bil, så vi kunne udforske området. Der er ikke langt til nærmeste by med flere restauranter og handlemuligheder og heller ikke langt til vandet.
Patrizia har været en fantastisk vært og der har været god og tydelig kommunikation hele vejen igennem. Hun har også været god til at anbefale os steder at besøge - både natur, restauranter, vingårde mv. Tusind tak for det.
Alt i alt en fantastisk tur et meget smukt og skønt sted. Klart en anbefaling herfra.”